**БКМ-843** — нізкападлогавы трохсекцыйны трамвай, які вырабляецца беларускім заводам «*Белкамунмаш*». Прызначаны для эксплуатацыі на трамвайных лініях з шырынёй каляіны 1524 мм. Вагон з дзвюма маторнымі і адной падтрымліваючай цялежкамі і электроннай сістэмай кіравання на IGBT-модулях цягавымі электрарухавікамі пераменнага току выпускаецца ў адна- і двухбаковай мадыфікацыях.

У СНД гэта першы даведзены да серыі і штатнай эксплуатацыі сучасны трохсекцыйны нізкападлогавы трамвай.

Канструкцыя
-----------

Для БКМ-843 характэрныя такія асаблівасці, як модульная канструкцыя кузава, сучасны дызайн, вонкавая абшыўка з кампазітных матэрыялаў, нізкі ўзровень падлогі (складае 80 % плошчы салона), камплектуючыя для цялежак ад вядучых фірмаў Германіі, гідраўлічная тармазная сістэма нямецкай фірмы KNORR-BREMSE, цягавыя электрарухавікі нямецкай фірмы VEM, шарнірнае злучэнне нямецкай фірмы HUBNER, цягавы электрапрывад вытворчасці польскай кампаніі MEDCOM. Пры гэтым электраабсталяванне знаходзіцца на даху, ужываюцца CAN-тэхналогіі, маюцца каляровы ВК-манітор вялікага фармату на пульце кіроўцы, пандус для пасажыраў з абмежаванай здольнасцю да перасоўвання нямецкай фірмы HÜBNER. Эканомія электраэнергіі складае да 50 % у параўнанні з аналагічнымі мадэлямі.

Тэхнічныя характарыстыкі
------------------------

Тэхнічныя характарыстыкі| Пасажыразмяшчальнасць, чал. | 226 |
| Колькасць месцаў для сядзення | 66 |
| Цягавыя электрарухавікі | 4 х 105 кВт |
| Вышыня падлогі над маторнымі цялежкамі | 600 мм |
| Вышыня падлогі ў нізкай частцы вагона | 350 мм |
| Габарытныя памеры | 25 400 х 3900 × 3900 мм |
| Максімальная хуткасць | 100-120 км/г (заяўленая), 86 км/г (фактычная) |

Эксплуатацыя
------------

Па стане на кастрычнік 2015 г. трамваі БКМ-843 эксплуатуюцца наступнымі гарадамі:

| Краіна | Горад | Кампанія-эксплуатант | Тып | Гады выпуску | Колькасць вагонаў | Заказаны |
| --- | --- | --- | --- | --- | --- | --- |
| Сцяг Беларусі Беларусь | Мінск | Мінсктранс | БКМ-843 | 2008 — 2011 | 5 | — |
| Сцяг Расіі Расія | Казань | Метраэлектратранс | БКМ-843, БКМ-845, БКМ-84500К | 2013 — 2014, 2017 | 20 | — |
| Санкт-Пецярбург | Гарэлектратранс | БКМ-843 | 2012 | 3 | — |
| Сцяг Украіны Украіна | Кіеў | Кіеўпастранс | Багдан TR843 | 2011 | 1 | — |

### Мінск

БКМ-843 у Мінску.
Першы асобнік мадэлі АКСМ-843 серабрыстага колеру паступіў у Мінскі трамвайны парк у пачатку 2009 г. Яму быў прысвоены паркавы нумар 157. У першы рэйс па маршруце № 5 адправіўся 25 чэрвеня 2009 г. і да верасня 2009 г. праходзіў вопытную эксплуатацыю. З лістапада 2009 г. працуе на сталай аснове на маршруце № 1.

У сакавіку 2010 г. у трамвайны парк Мінска паступіў другі асобнік трамвая АКСМ-843 вішнёвага колеру, які атрымаў нумар 158. У першы рэйс па маршруце № 1 ён выехаў 21 красавіка 2010 г.

Трэці асобнік з бартавым нумарам 163 выйшаў на лінію па маршруце № 1 25 мая 2011 г. а чацвёрты (бартавы нумар 164) — 23 жніўня. У далейшым некаторыя трамваі былі перададзеныя ў іншыя гарады, а некаторыя былі сапсаваныя. У сучаснасці выкарыстоўваюцца трамваі з бартавымі нумарамі 158 і 163. Вагоны пад бартавымі нумарамі 157, 164 і 165 рыхтуюцца да ўвядзення ў эксплуатацыю.

### Кіеў

Багдан-TR843 у Кіеве.
У канцы 2011 г. у Кіеў для эксплуатацыі ў сістэме хуткаснага трамвая паступіў аднабаковы вагон з заводскім нумарам 3. Планавалася сумесная вытворчасць з кампаніяй «*Багдан*», таму вагон крыху пазней атрымаў назву «*Багдан TR843»* і заводскі нумар 1. З 2013 г. вагон прастойваў з прычыны праблем з цялежкамі. 9 кастрычніка 2015 г. вагон паехаў па маршруце № 3. 10 кастрычніка 2015 г. ён быў прадстаўлены на трамвайным парадзе і ажыццявіў паездку з пасажырамі да Падольскага дэпо. А 11 кастрычніка 2015 г. ён быў перададзены ў Дарніцкае дэпо. З 14 кастрычніка па 26 лістапада 2015 г. вагон працаваў з перапынкамі на створаным спецыяльна для яго маршруце № 5к, а затым зноў стаў на просты з прычын аднаўлення праблемы з цялежкай. Бартавы нумар 701 вагону надалі ў дэпо імя Шаўчэнкі.

### Санкт-Пецярбург

БКМ-843 у Санкт-Пецярбургу.
17 снежня 2012 г. у Санкт-Пецярбург у трамвайны парк № 5 паступіў першы вагон мадэлі БКМ 843, дзе яму надалі бартавы нумар 5211. 28 снежня 2012 г. у трамвайны парк № 5 паступіў другі вагон мадэлі БКМ-843, дзе яму надалі бартавы нумар 5212. 25 студзеня 2013 г. у трамвайны парк № 5 паступіў трэці вагон мадэлі БКМ-843, дзе яму надалі бартавы нумар 5213.

Гэтымі вагонамі, разам з пастаўкай таксама ў канцы 2012 г. аналагічных вагонаў КТМ-31 расійскай вытворчасці, манаполія ПТМЗ на пастаўку трамваяў у паркі Санкт-Пецярбурга была падарвана.

### Казань

БКМ-843 у Казані.
У сакавіку 2012 г. дэлегацыя з Казані наведала ААТ «*Белкамунмаш*» з мэтай вывучэння эксплуатацыйных характарыстык і абмеркавання магчымых варыянтаў набывання. Патрэбнасць горада ў выкарыстанні на лініі хуткаснага трамвая на першым этапе была ацэнена ў 20 вагонаў. У кастрычніку стала вядома пра размяшчэнне заказу такой буйной партыі АКСМ-843 з пастаўкай у пачатку 2013 г. напярэдадні Універсіяды-2013. Лізінгадаўцам выступіла ЗАТ «*Сбербанк Лизинг*», а вартасць здзелкі склала 1,014 млрд расійскіх рублёў.

15 красавіка 2013 г. у трамвайнае дэпо Казані паступілі першыя 2 вагоны з запланаваных 20. Першы вагон выйшаў на рэйс 7 мая 2013 г. другі быў заяўлены на 15—17 мая.

Да пачатку Універсіяды 6 ліпеня былі пастаўлены 12 вагонаў, астатнія прыйшлі к жніўню. Вагонам пачалі даваць нумары, пачынаючы з 1300. Вагоны маюць цёмна-рубінавы (бардова-вішнёвы) колер.

Па стане на 25 красавіка 2014 г. прыйшлі ўсе 20 вагонаў.

Планы паставак у іншыя гарады
-----------------------------

### Масква

Другі асобнік трамвая АКСМ-843 планавалася адправіць у сакавіку 2010 г. у Маскву для вопытнай эксплуатацыі. Адпраўка не адбылася, таму зараз вагон знаходзіцца ў Мінску.

### Даўгаўпілс

Планаваліся пастаўкі пад канец 2013 г. чатырох вагонаў у латвійскі Даўгаўпілс, але пастаўкі сарваліся.

Зноскі
------

1. ↑  БКМ 843 — Список подвижного состава — TransPhoto **(нявызн.)**.  transphoto.ru. Праверана 17 кастрычніка 2015.
2. ↑  Киев, трамвайный вагон № 701 — СТТС
3. ↑  Делегация Казани посетила ОАО «Белкоммунмаш»(недаступная спасылка)
4. ↑  Рустам Минниханов: «Говорят, что страна должна меняться. Но разве она не меняется?»
5. ↑  Коммерсантъ Казань - «Сбербанк Лизинг» поставит Казани высокоскоростные трамваи на 1 млрд рублей
6. ↑  Фото: Казань, трамвай БКМ 84300М № Зав.10; Казань, трамвай БКМ 84300М № Зав.11; Казань — Новые трамваи — СТТС **(нявызн.)**. Архівавана з першакрыніцы 20 красавіка 2013. Праверана 17 красавіка 2013.
7. ↑  Первый скоростной трамвай запустили в Казани в преддверии Универсиады
8. ↑  БКМ 843 — Список подвижного состава — СТТС
9. ↑  Беларусь. БЕЛТА — Фотохроника Беларуси. Фотоновости. Архивные фото **(нявызн.)**(недаступная спасылка). Архівавана з першакрыніцы 22 жніўня 2014. Праверана 16 чэрвеня 2016.
10. ↑  Даугавпилчане будут ездить все-таки на белорусских трамваях » Новости Даугавпилса и Латвии. Видео новости дня на Грани.LV

Спасылкі
--------

* Трамвай мадэлі 843 // bkm.by — Афіцыйны сайт БелКамунМаш  (руск.)

Гл. Таксама
-----------

* АКСМ-802

| ⛭Белкамунмаш |
| --- |
| Тралейбусы | 
* АКСМ-100 / 00М / ЗіУ-682 КВР Белкамунмаш
* АКСМ-101 / А / М / ПС
* АКСМ-201 / 01 / 03 / А7
* АКСМ-203
* АКСМ-213 / 01
* АКСМ-221
* АКСМ-321 Сябар
* БКМ-333
* БКМ-42003 Вітаўт / 03А
* БКМ-43303 Vitovt Max
* Кіеў-11

 |
| Трамваі | 
* АКСМ-1М
* АКСМ-601
* БКМ-62103
* АКСМ-743
* БКМ-802
* БКМ-843
* БКМ-845
* БКМ-Stadler 853 Мяцеліца

 |
| Электробусы | 
* БКМ-Е321
* БКМ-Е420 Vitovt Electro
* БКМ-Е433 Vitovt Max Electro
* БКМ-Е490 Vitovt Electro Mini

 |
| Аўтобусы | 
* БКМ-А4202К Vitovt Hybrid
* АКСМ-950101

 |
| Дуобусы | БКМ-Stadler 43303A Vitovt Max Duo |
| Спец.Тэхніка | 
* АЦ-30(5434) — пажарная аўтацыстэрна
* АЦ-40(5337) — пажарная аўтацыстэрна
* МЛ-10(356) — машына лесапажарнай аховы першага ходу
* АБР-0,6/100(5301ГА) — пажарны аўтамабіль хуткага рэагавання

 |
| Рэйкавыя аўтобусы | ДП-1 |